open-index/open-wikipedia-markdown huggingface dataset:
Henri Morse

**Henri Morse, S.J.** (Brome, Suffolk, Uingereza, 1595 &ndash; Tyburn, London, 1 Februari 1645) alikuwa padri wa Kanisa Katoliki ambaye alifukuzwa nchini na mfalme mara mbili, lakini akarudi kufanya uchungaji hadi alipofungwa gerezani na, baada ya kuadhimisha Misa, aliuawa kikatili na serikali ya Uingereza .

Papa Pius XI alimtangaza mwenye heri tarehe 15 Desemba 1929 halafu Papa Paulo VI tarehe 25 Oktoba 1970 alimtangaza kuwa mtakatifu mfiadini pamoja na wenzake 39.

Sikukuu yake ni tarehe 1 Februari.

## Maisha
Henri alikuwa Mkristo wa Kanisa la Anglikana kabla hajajiunga na Kanisa Katoliki nchini Ufaransa alipomfuata ndugu yake Wiliamu aliyekuwa seminarini. 

Baada ya kurudi Uingereza, alifungwa miaka minne kwa imani yake mpya, halafu akaweza kurudi bara kwa kengo la kupata upadrisho na hatimaye kufanya uchungaji usioruhusiwa na serikali ya nchi yake. 

Baada ya kupadrishwa Roma alirudi kwao (1624) na tauni ilipozuka alihudumia waathirika huko Newcastle-upon-Tyne halafu York Castle. Katikati alifungwa halafu akajiunga na Wajesuiti. Baada ya miaka mitatu gerezani aliachiwa na kufukuzwa nchini, hivyo akafanya uchungaji Uholanzi.

Mwaka 1633 alirudi Uingereza akapatwa na tauni katika kuhudumia tena waathirika, akapona. Mwaka 1636 akakamatwa tena kwa imani yake lakini aliachiwa mwaka uliofuata akahama nchi kwa muda hadi mwaka 1643. Baada ya kufanya utume wake Uingereza kwa mwaka mmoja na nusu tena aliuawa kwa kuchanwachanwa kikatili chini ya sheria.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
## Marejeo ya Kiswahili
* Pd. Leandry Kimario, O.F.M.Cap. - Mfahamu Mtakatifu Somo Wako - Maisha ya Watakatifu wa Kila Siku pamoja na Watakatifu Wafransisko - Toleo la pili - Dar es Salaam 2021, uk. 33-34

## Marejeo ya lugha nyingine
* Bishop Challoner, *Memoirs of Missionary Priests and other Catholics of both sexes that have suffered death in England on religious accounts from the year 1577 to 1684* (Manchester 1803)

## Viungo vya nje
*Catholic Forum
*Catholic Church of St. Henry Morse 

Jamii:Waliozaliwa 1595
Jamii:Waliofariki 1645
Jamii:Wajesuiti
Jamii:Mapadri
Jamii:Wafiadini Wakatoliki
Jamii:Watakatifu wa Uingereza
Maria Katharina Kasper

**Maria Katharina Kasper** (Dernbach, Nassau, Ujerumani, 26 Mei 1820 – Dernbach, 2 Februari 1898) alikuwa bikira aliyehudumia maskini kwa ukarimu na hatimaye alianzisha shirika la Wajakazi Fukara wa Yesu Kristo ili kumhudumia Bwana katika watu wake maskini .

Tarehe 16 Aprili 1978 alitangazwa mwenye heri na Papa Paulo VI, halafu tarehe 14 Oktoba 2018 alitangazwa mtakatifu na Papa Fransisko.

Sikukuu yake huadhimishwa tarehe ya kifo chake.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
## Viungo vya nje
* Hagiography Circle
* Comprehensive online documentary (in German)
* Official website
Jeshi Jekundu

250px|thumb|Leon Trotsky (wa tatu kutoka kushoto) alianzisha Jeshi Jekundu
**Jeshi Jekundu** (kwa Kirusi Красная армия *Krasnaya armiya*, kwa Kiingereza *Red Army*) lilikuwa jina la majeshi ya Umoja wa Kisovyeti tangu kuanzishwa kwake hadi mwaka 1946.

## Historia
Asili ya jina hilo ni kipindi baada ya mapinduzi ya Urusi ya 1917 ambapo vikundi vilivyoongozwa na Wakomunisti viliitwa "Wekundu" wakipigana na wapinzani wao walioitwa "Weupe" katika vita ya wenyewe kwa wenyewe ya Urusi. Chanzo cha jeshi hilo kilikuwa wanamgambo kutoka wafanyakazi wa viwandani, pamoja na askari kutoka vikosi vya Jeshi la Urusi vya wakati wa Vita Kuu ya Kwanza ya Dunia. Mwanasiasa mkomunisti Leon Trotsky alipanga vyanzo hivyo katika jeshi moja na kuanzisha Jeshi Jekundu. Tangu mwanzo chama cha Kikomunisti kililenga kusimamia Jeshi Jekundu kwa njia ya makamisaa wa siasa kwenye kila ngazi ya jeshi hilo.

Baada ya kushinda wapinzani "Weupe" wa ndani Jeshi Jekundu lilishindwa katika vita dhidi ya Polandi mnamo 1919–1921. 

Baada ya ushindi wa Wakomunisti jeshi lote la Urusi na Umoja wa Kisovyeti lilitwa "Jeshi Jekundu".

Kabla ya Vita Kuu ya Pili ya Dunia jeshi hilo liliathiriwa na takasa ya kisiasa, ambako majenerali wengi walishtakiwa kuwa wasaliti na kuuawa. Ukosefu wa viongozi bora ulionekana wakati wa mashambulio dhidi ya Ufini ya miaka 1939-1940 ambako Stalin alipaswa kukubali amani bila kufikia shabaha zake zote. 

Wakati Umoja wa Kisovyeti ulishambuliwa na Ujerumani mwaka 1941, Jeshi Jekundu lilikuwa na matatizo makubwa kutetea nchi na uhaba wa viongozi wenye uzoefu umetajwa kama sababu mojawapo. Lakini kwa jitihada kubwa Jeshi Jekundu lilifaulu kusimamisha Jeshi la Ujerumani na kutetea mji mkuu Moscow na jiji kubwa la pili, Leningrad (leo: Sankt Peterburg). Baada ya kupokea msaada wa teknolojia kutoka Marekani, hali ya jeshi ilikuwa afadhali likafaulu kurudisha Wajerumani polepole hadi mwaka 1944, ambapo Marekani na Uingereza zilishambulia Wajerumani upande wa magharibi kwa uvamizi wa Ufaransa.

Baada ya Vita Kuu ya Pili ya Dunia jina lilibadilishwa kuwa Jeshi la Kisovyeti (rus. Советская армия (СА)/*sovjetskaya armiya*).

## Viungo vya Nje
* Red Army Newsreels

Jamii:Historia ya Urusi
Ndelema

**Ndelema** ni kimoja kati ya vijiji vinavyopatikana katika kata ya Kamena, wilaya ya Geita, Mkoa wa Geita, jimbo la uchaguzi la Busanda, Tanzania. Msimbo wa posta ni 30111.

Kijiji cha Ndelema kinaundwa na vitongoji vya Kagera, Kagunga, Majengo mapya, Mwabalimi na Mwabuki.

Kwa mujibu wa sensa iliyofanyika mwaka wa 2012, kata nzima ilikuwa na wakazi wapatao 21,700 waishio humo. 
 
Wakazi wa kata ya Kamena ni wakulima na wafugaji; mazao makuu yanayolimwa ni pamoja na pamba, mpunga, mahindi, mihogo na viazi vitamu.

## Marejeo
Jamii:Wilaya ya Geita
Lupisino wa Lyon

[thumb|[Sanamu ya Mt. Lupisino.]]
**Lupisino wa Lyon** (kwa Kifaransa: *Lupcin*; alifariki Lyon, Ufaransa, karne ya 5) alikuwa askofu wa 21 wa mji huo miaka 491-493, wakati mgumu wa Wavandali kudhulumu Wakatoliki. 

Tangu kale anaheshimiwa kama mtakatifu. 

Sikukuu yake huadhimishwa tarehe 3 Februari.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
## Marejeo
* *De S. Lupicino episcopo Lugdunensi in Gallia*, in Acta Sanctorum Februarii, vol. I, pp. 364-365
* Louis Duchesne, ''Fastes épiscopaux de l'ancienne Gaule*, vol. II, Paris 1910, pp. 157-163
* *Dictionnaire d'archéologie chrétienne et de liturgie*, Tome X, première partie, Paris 1931, col. 199
* René Wasselynck, *Lupicino e Felice, vescovi di Lione, santi'', in «Bibliotheca Sanctorum», vol. VIII, col. 381

Jamii:Waliofariki karne ya 5

Jamii:Watakatifu wa Ufaransa
Klaudina Thevenet

thumb|Mt. Klaudina alivyochorwa.
**Klaudina Thevenet** (jina la kitawa: **Maria wa Mt. Ignasi**; Lyon, 30 Machi 1774 – Lyon, 3 Februari 1837) alikuwa bikira wa Ufaransa aliyesukumwa na upendo mkubwa kufanya juhudi za kuanzisha shirika la “Masista wa Mioyo Mitakatifu ya Yesu na Maria" kwa ajili ya kuhudumia wasichana, hasa walio katika mazingira hatarishi (1815) .

Papa Yohane Paulo II alimtangaza mwenye heri tarehe 4 Oktoba 1981, halafu mtakatifu tarehe 21 Machi 1993.

Sikukuu yake huadhimishwa kila mwaka kwenye tarehe ya kifo chake.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
## Viungo vya nje 
*Congrégation des Religieuses de Jésus-Marie

Jamii:Mabikira
Jamii:Watawa waanzilishi
Eutiki wa Roma

**Eutiki wa Roma** (alifariki Roma, karne ya 4 hivi) alikuwa Mkristo wa Roma ya Kale aliyeuawa kwa ajili ya imani yake . Kwanza alizuiwa muda mrefu asipate chakula wala usingizi, halafu akatupwa gemani.

Tangu kale anaheshimiwa na Wakristo wa madhehebu mbalimbali kama mtakatifu mfiadini.

Sikukuu yake huadhimishwa tarehe 4 Februari.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
Jamii:Wafiadini Wakristo
Papia, Theodori na Klaudiani

'''''' (walifariki Perge katika Pamfilia, leo nchini Uturuki, 250 hivi) walikuwa Wakristo ambao waliuawa kutokana na imani yao wakati wa dhuluma ya kaisari Decius wa Dola la Roma.

Tangu kale wanaheshimiwa na Wakatoliki na Waorthodoksi kama watakatifu wafiadini.

Sikukuu yao ni tarehe 4 Februari.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
Jamii:Waliofariki 250
Jamii:Wafiadini Wakristo
Jamii:Watakatifu wa Uturuki
Vita ya Umoja wa Kisovyeti dhidi ya Finland

thumb| Vikosi vya skii vya Kifini.
**Vita ya Umoja wa Kisovyeti dhidi ya Finland** ilipigwa kuanzia Novemba 1939 hasi Machi 1940. Ilhali ilipiganiwa katika miezi ya baridi inaitwa pia "Vita ya msimu wa baridi" (kwa Kifini: *talvisota*, kwa Kiswidi *vinterkriget*, kwa Kirusi Зимняя война *Zimnyaya voina*).

Chanzo chake kilikuwa madai ya serikali ya Umoja wa Kisovyeti kukabidhiwa maeneo ya Ufini yaliyokuwa karibu na mji wa Leningrad (leo Sankt Peterburg). Baada ya Ufini kukataa, Jeshi Jekundu lilishambulia nchi jirani tarehe 30 Novemba 1940.

Uongozi wa Kisovyeti ulitarajia ushindi wa haraka katika wiki chache, kwa sababu Jeshi Jekundu lilikuwa na vifaru, mizinga na ndege nyingi kuliko jeshi la Kifini.
thumb|Vifaru, malori na maiti ya kisovyeti mwaka 1940.
Walakini, vikosi vya Kifini vilijitetea kwa nguvu na kwa muda mrefu kuliko ilivyotarajiwa. Sababu moja ya vikosi vya Kifini kufanya vizuri zaidi ni kwamba walikuwa na nguo nzuri za msimu wa baridi na walivaa kanzu nyeupe ambazo zilikuwa kamafleji bora katika theluji. Vilevile, wanajeshi Wafini walizunguka wakitumia skii zilizowapa mwendo wa haraka kulingana na Warusi waliotembea kwa miguu. Vilevile wanajeshi Warusi walikosa nguo za msimu baridi na sare za kuvaa rangi ya kijani ambazo ziliwafanya rahisi kuonekana katika theluji. Kwa jumla matatizo upande wa Kisovyeti yalionyesha uhaba wa viongozi wenye maarifa, kwa sababu serikali ya Stalin iliwahi kuendesha takaso ya kisiasa kati ya majenerali ambao wengi walitupwa katika kambi za jela au kuuawa.

Hata hivyo, katika mwezi wa Februari 1940, Jeshi Jekundu lilishambulia upya na kuvunja utetezi wa Wafini. Wafini waliomba amani. Stalin alikubali bila kufikia shabaha zake zote kwa sababu alihofia kuingilia kati kwa Uingereza; pia viongozi wa Kijeshi waliogopa mwisho wa baridi na kutokea kwa matope wakati ardhi iliyoganda inayeyuka, hali ambayo ingesimamisha vifaru na magari.

Tarehe 13 Machi 1940 pande zote mbili zilitia sahihi mkataba wa amani; Ufini ulipaswa kukabidhi asilimia 11 za eneo lake kwa Umoja wa Kisovyeti, hasa maeneo ya Karelia.
thumb|Nyekundu: Maeneo yaliyohamishwa kutoka Ufini kwenda Umoja wa Kisovyeti baada ya vita

## Kurasa zinazohusiana 
* Vita vya Pili vya Dunia

## Tanbihi 
## Viungo vya nje 
 
   
Jamii:Vita Vikuu vya Pili
Jamii:Historia ya Ufini
Jamii:Historia ya Urusi
Teridi na Remedi

**Teridi na Remedi** walikuwa maaskofu wa Gap, leo nchini Ufaransa, katika karne ya 4/karne ya 6.

Tangu kale wanaheshimiwa kama watakatifu.

Sikukuu yao huadhimishwa tarehe 3 Februari.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
## Marejeo
* Denis de Sainte-Marthe, *Gallia christiana*, vol. I, Parigi 1715, col. 454
* Joseph Hyacinthe Albanès, *Gallia christiana novissima*, Tomo I, Montbéliard 1899, coll. 448-451
* Honoré Fisquet, ''La France pontificale, histoire chronologique et biographique des archevêques et évêques de tous les diocèses de France. Métropole d'Aix. Gap*, Paris 1868, pp. 25-27
* *De SS. Tigride et Remedio episcopis Vapinci in Gallia*, in Acta Sanctorum Februarii, vol. I, Parigi 1863, p. 365
* Giovanni Battista de Rossi e Louis Duchesne, *Martyrologium Hieronymianum*, in *Acta Sanctorum Novembris*, II (1894), p. [17]
* Louis Duchesne, *Fastes épiscopaux de l'ancienne Gaule*, vol. I, Paris 1907
* Paul Viard, *Remedio, vescovo di Gap, santo'', in «Bibliotheca Sanctorum», vol. XI, coll. 101-102

Jamii:Maaskofu Wakatoliki
Jamii:Watakatifu wa Ufaransa
SD Compostela

thumb|Uwanja Wa SD Compostela	
thumb| William Amaral Kocha Wa SD Compostela	

**Sociedad Deportiva Compostela** (inayojulikana kama SD Compostela, au tu kama Compostela) ni klabu ya soka ya kitaaluma iliyoko Santiago de Compostela, Hispania.

SD Compostela ilianzishwa tarehe 26 Juni 1962.

Timu imecheza mechi zake za nyumbani katika uwanja wa San Lázaro wenye uwezo wa kubeba mashabiki 16,666 huko Santiago de Compostela tangu mwaka 1993.

Jamii:Vilabu Mpira vya Hispania
San Lázaro

thumb|Estadio_Multiusos_de_San_Lazaro
**Uwanja wa San Lázaro** (kwa Kihispania: Estadio San Lázaro) ni uwanja wa mpira wa miguu uliopo Santiago de Compostela, Hispania.

Umekuwa uwanja wa nyumbani wa SD Compostela tangu kukamilika kwake mnamo 1993.

Kwa sasa uwanja una uwezo wa kuchukua watazamaji 16,666.

Jamii:Viwanja vya michezo Hispania
Carole Gray

**Carole  Gray**  (kuzaliwa  Bulawayo, Zimbabwe, 1938) alikuwa mcheza dansi na mwigizaji wa filamu na maonyesho ya jukwaani ambaye katika kazi yake hapo awali alianzia nchini Uingereza na alijulikana sana kwa uhusika wake katika muziki wa jumba la Sanaa la West End miaka ya 1960. 

Alizaliwa Rhodesia Kusini, akafika nchini Uingereza mwaka 1956, na kuanza kazi yake ya uigizaji kwa miaka 12, alionekana katika filamu mbalimbali mojawapo iliyompatia umaarufu ni filamu ya The Avengers, lakini filamu iliyomtambulisha ni ya mchumba wake Cliff Richard, bibie Toni kwa jina la *The Young Ones* ya mwaka 1961.  
 
Baada ya hapo, alijitokeza katika filamu nyingine tofauti hususani filamu za kutisha kama vile, *Curse of the Fly*,   *Devils of Darkness*,  na *Island of Terror*, na alipewa jina la utani la "Scream Queen".  
Mnamo mwaka 1968, alirudi nyumbani Afrika ambapo alishiriki katika maonyesho ya jukwaani kama *Harvey]]*, mwaka 1968, *Fiddler on the Roof*, mwaka 1969, na maonyesho ya Taubie Kushlick ya ‘’No, No, Nanette’’ katika ukumbi wa Alexander Theatre, Johannesburg, mwaka 1972.

## Maisha binafsi
Carole aliolewa na mume wake wa kwanza Graham Du Toit, mnamo Disemba 1957. Walipotalakiana, ndoa yake ya pili ilikuwa na Douglas Cullinan, mfanyabiashara wa almasi.

## Sehemu ya Sanaa
**The Prince and the Showgirl* (1957) – Mcheza densi
**The Young Ones* (1961) - Toni
**Rattle of a Simple Man* (1964) – Nesi wa hospitali ya wilaya
**Devils of Darkness* (1965) - Tania
**Curse of the Fly* (1965) - Patricia Stanley
**Duel at Sundown* (1965) - Nancy Greenwood
**Island of Terror* (1966) - Toni Merrill
**The Brides of Fu Manchu* (1966) - Michel Merlin
**Oh! What a Lovely War* (1969) – muimbaji wa kiitikio

## Marejeo
Jamii:waliozaliwa 1938
Jamii:waigizaji filamu wa Zimbabwe
Shana Dowdeswell

**Shana Elizabeth Dowdeswell** (Aprili 1, 1989 - Desemba 12, 2012) alikuwa mwigizaji wa Zimbabwe wa Hollywood.

## Maisha binafsi
Dowdeswell alizaliwa mnamo 1 Aprili 1989 hukoHarare, Zimbabwe. Baba yake Roger Dowdeswell ni mchezaji wa zamani wa tenisi. Mama yake Laurie Smith ni mtayarishaji wa filamu ambaye alitengeneza filamu "The New Twenty". Shana alihamia New York City, USA na alihudhuria Jiji na Shule ya Nchi, PS 3, na mwishowe Shule ya Upili ya PPAS. Alianza kazi ya kaimu akiwa na umri wa miaka nane. Anajulikana sana kwa jukumu hilo'Anne Frank' kwenye filamu *Papermill Playhouse*. Alikuwa na uhusiano wa muda mrefu na mpenzi wake Cameron Moneo. Alikuwa na kaka mdogo mmoja, Jesse.

Mjomba wa Shana Colin Dowdeswell ni mchezaji wa zamani wa tenisi.

## Kifo
Mnamo 7 Desemba 2012, Shana alienda baa ya kijiji cha Greenwich ya New York City inayoitwa The Basement na kunywa vikombe kadhaa vya whisky. Wakati wa kurudi, alijikwaa na kupita mlangoni. Mtembezi wa mbwa aligundua mwili wake ambao haujitambui na akakimbilia Kituo cha Matibabu cha Beth Israel. Baada ya jaribio, iligundulika kuwa na kiwango cha pombe cha damu cha 0.39 wakati huo, mara tano kikomo halali cha serikali cha kuendesha. Alifariki tarehe 12 Desemba 2012.

## Kazi
Mnamo 2002, Shana alionekana kwenye mchezo wa Frank Higgins "Miujiza" na alicheza nafasi ya 'Hawa', msichana mwenye akili. Mnamo 2003 alicheza jukumu kama toleo jipya la "Jenna" katika filamu "13 Going on 30". Walakini, uigizaji wake ulikataliwa kutoka kwenye filamu baada ya watazamaji kujibu vibaya kwa ile ya asili. Baadaye alicheza wahusika wanne tofauti katika maonyesho yote matatu ya msingi ya Sheria na Agizo la Franchise. Kisha akaigiza katika safu maarufu za runinga kama vile *Mercy*, *Family of the Year*, and *Body of Proof*. Shana alionekana pia katika *The Stream*, *The Winning Season*, *Asylum Seekers*, na *Choose* kabla hajafa.

Baada ya kifo chake mnamo 2012, filamu tano zilitolewa: *The Big Wedding* (2013), a short film *Going South* (2013), *An Ornament of Faith* (2013), short film *Wish You Were Here* (2013), and *Mistress America* (2015).

## Filamu
## Tanbihi
Jamii:Waigizaji filamu wa Zimbabwe
Quasi Blay Jr.

thumbnail|right|200px|Quasi Blay Jr.

**Quasi Blay Jr.** ni mwigizaji kutoka nchi ya Ghana. Anajulikana sana kwa majukumu yake katika filamu ya "Adoma" na "Grilled". Ameonyeshwa katika sinema kumi na tano na safu nne za runinga.

## Maisha ya awali
Alizaliwa nchini Ghana akiwa mtoto wa tatu katika familia yenye ndugu watano, wanaume wanne na wa kike mmoja. Alimaliza elimu  ya chini katika shule ya *Great Lamptey Mills*, Kisha akaendelea na masomo yake ya Sekondari katika Shule ya *Aburi (SHS)*. Alichukua elimu yake ya juu katika Chuo Kikuu cha Ufundi cha *Koforidua* na kupata Stashahada ya Juu ya Kitaifa ya Ununuzi na Usambazaji wa bidhaa..Alipokea tuzo ya heshima kama mwigizaji bora wa Kiume katika tuzo ya *Social Media Entertainment*.

## Marejeo 
Jamii:Waigizaji filamu wa Ghana
Sibongile Mlambo

**Sibongile Mlambo** ni mwigizaji wa Zimbabwe anayefanya shughuli zake nchini Marekani. Anafahamika kwa kuwa mhusika mkuu katika filamu za mwendelezo za tovuti ya Netflix ambazo ni *Lost in Space* (filamu ya mwaka 2018), filamu ya mwendelezo ya *the Starz historical adventure television*, *Black Sails *, *Honey 3: Dare to Dance* na *The Last Face*.
Pia anafahamika kwa uhusika wake kama Tamora Monroe katika filamu ya mwendelezo ya *Teen Wolf*, Donna katika filamu ya mwendelezo ya *Freeform*, Melusi katika mchezo wa *Ubisoft*.

## Maisha ya awali 
Mlambo alizaliwa Zimbabwe na baba yake ni daktari. Mlambo ana dada ambaye pia ni mwigizaji.  
Mlambo aliondoka Zimbabwe mwaka 2005 kuelekea nchini Marekani kwaajili ya masomo yake. Ameishi Texas, New York na Hispania. Mwaka 2011 Mlambo alikuwa akiishi Afrika ya kusini na kufanya kazi zake Cape Town na Johannesburg.
 Mlambo later moved back to the United States, settling in Los Angeles.
Mlambo  alisoma kifaransa na kihispania katika chuo kikuu cha Methodist.

### Uigizaji 
Ameigiza kama mhusika mkuu katika filamu ya *Black Sails, Honey 3: Dare to Dance na Footloose*.
  
Pia alikuwa mhusika mkuu katika filamu ya *The Last Face* aliyeigiza kama Assatu na alikuwa dada yake Chadwick Boseman katika filamu ya *Message From The King*.

## Marejeo
Jamii:Waigizaji filamu wa Zimbabwe
Kubi Indi

**Kubi Chaza Indi** ni mwanaharakati wa kimaendeleo na mfanyabiashara kutokea Zimbabwe. Chini ya jina lake la ubini, Kubi Chaza, alikuwa mwigizaji Uingereza, akitokea katika filamu ya "Live and Let Die" ya mwaka 1973 akiwa kamaa karani mauzo James Bond. Baada ya kurudi Zimbabwe, yeye na mumewe John Indi walianzisha kampuni ya kutengeneza bidhaa za urembo.

## Historia
Indi ni mashuhuri kwenye maendeleo ya jamii, hasa mambo yanayodhuru wanawake, na  i katibu muhtasi-mkuu wa umoja wa biashara ya wanawake wazawa wa Zimbabwe.

Indi ameendelea kufanya kazi za utengenezaji wa filamu, john kama muigizaji, lakini Kubi kwenye pande zote za kamera. 1989, alitengeneza *I Am the Future*, filamu kumuhusu mwanamke mdogo (iliyochezwa na Stella Chiweshe) ambaye alisafiri kwenda kwenye jiji kubwa kukimbia vita ya uhuru wa Zimbabwe iliyokuwepo vijijini. In 1993, alicheza ''eponymous heroine's modern neighbo* kwenye *Neria'', Tsitsi Dangarembga's Hati ya filamu kuhusu ujane wa Zimbabwe. Filamu zote ziliongozwa na  Godwin Mawuru, na  *Neria* iliyoangaziwa na wimbo wa Oliver Mtukudzi.

Indi ni mwanachama wa umoja wa wanawake watengeneza filamu Zimbabwe.

## Kazi
Kazi yakekama mdada manunuzi kwenye duka la Oh Cult Voodoo ilikuja pale alipokuwa UK, na alitakiwa acheze nafasi yake. Uhusika wake kama dada wa manunuzi hutumika na  James Bond (played by Roger Moore)alipofuka bidhaa kwa ajili yake na kupiga big mister Bond alipo ondoka dukani.
Baada ya Zimbabwe kupata uhuru Indi na mume wake John walirudi nchini. Huko walianza kampuni ya bidhaa za urembo iliyoitwa Kubi Cosmetics. Kwasasa inajulikana saana Kusini mwa Afrika. Inatengeneza bidhaa ambazo ni maalumu kwa ngozi na nywele za kiafrika.

## Filamu zilizochaguliwa
**Toomorrow (film)|Toomorrow* (1970) - Sylvana
**Live and Let Die (film)|Live and Let Die* (1973) - sales clerk (Oh Cult Voodoo Shop, 33 E 65th St, New York City, New York 10065)
**Love Thy Neighbour (1973 film)|Love Thy Neighbour (1973) - first black girl
**Royal Flash (film)|Royal Flash* (1975) - Lucy
**Neria* (1993) - Connie (final film role)
**Shaina'' (2020) - Rooster Gogo

## Marejeo
Jamii:Waigizaji filamu wa Zimbabwe
Tamy Moyo

'''Thamsanqa 'Tamy' Moyo'* (alizaliwa Harare, Zimbabwe, Januari 1998) ni mwigizaji wa kike na mwimbaji wa Zimbabwe. Anajulikana Sana kwa wimbo wake wa Ndibereke aliouimba mwaka 2016, mwaka 2020 Alipata jukumu la kuigiza katika filamu ya *Gonarezhou''.

## Maisha binafsi
Baba yake, Richard Kohola ni mtangazaji wa Star FM Zimbabwe maarufu kwa jina la ‘’RK The Music Doctor’’. Alilelewa na mama yake Doris Moyo Pamoja na babu yake Makwara.

## Kazi
Akiwa na miaka 7 pekee, alianza kuimba katika kwaya ya watu wazima. Alihitimu elimu yake ya msingi kutoka shule ya Lusitania na baadae kuendelea na masomo ya sekondari katika shule ya Westridge High School. Alipofika kidato cha kwanza, wakati huo akiwa na miaka 13, alijiunga na wanamuziki mashuhuri kama Joe Thomas, Oliver Mtukudzi, Stunner, Ba Shupi, na Alexio Kawara. Baadaye akawa balozi wa Watoto nchini Zimbabwe, na kufanikiwa kuwa balozi mdogo zaidi katika historia ya Zimbabwe. Mnamo mwaka 2008, Tamy aliunda kikundi cha kwaya kwa jina la Uganda African Choir, akiwa na wengine watatu, hii ilikua huko Madison Square, New York wakati wa shughuli ya kihisani. In the film Tamy played the role 'Chipo' as his debut cinema appearance. In the same year, she had her first nomination in the National Arts Merit Awards (NAMA awards) for the excellence in her role.

## Sanaa na Filamu
## Marejeo
Jamii:Waigizaji filamu wa Zimbabwe
Jamii:waliozaliwa 1998
Rusu (mnyoo)

**Rusu** (*Enterobius vermicularis*) ni spishi ya mnyoo kidusia wa familia Oxyuridae katika faila Nematoda anayeishi katika utumbo mpana wa watu. Husababisha mwasho katika eneo la mkundu. Ambukizo la rusu linaitwa enterobiasisi.

## Mofolojia
Jike mpevu ana ncha kali ya nyuma na ana urefu wa mm 8-13 na unene wa mm 0.5. Dume mpevu ni mdogo sana kuliko hiyo na ana urefu wa mm 2-5 na unene wa mm 0.2. Ncha ya nyuma ya dume iliyopindika. Mayai hupitisha nuru na kuwa na uso anaonata vitu. Mayai hupima µm 50-60 kwa µm 20-30 na huwa na ganda nene limetandazwa upande mmoja. Ukubwa mdogo na kutokuwa na rangi kwa mayai huwafanya wasionekane kwa macho, isipokuwa kwa mkusanyiko wa maelfu ya mayai. Mayai yanaweza kuwa na kiinitete kinachokua au lava kamili ya mnyoo. Lava hukua hadi urefu wa µm 140-150.

## Mzunguko wa maisha
Mzunguko mzima wa maisha, kutoka yai hadi mpevu, hufanyika katika mfereji wa utumbo wa kidusiwa mmoja na hudumu wiki 2-6. Rusu hubambua mara nne: mara mbili za kwanza ndani ya yai kabla ya kutoka na mara mbili kabla ya kuwa mnyoo mpevu.

Ingawa maambukizo mara nyingi hutukia kupitia kumeza mayai yenye viinitete kwa sababu ya watu hawanawi mikono ya kutosha au kung'ata kucha, kuvuta mayai ndani ya hewa ikifuatiwa na kuyameza, kunaweza kutokea mara chache. Mayai hutoa lava kwenye mbuti (yaani, sehemu ya kwanza ya utumbo mwembamba). Lava wa rusu wanaoibuka hukua haraka hadi saizi ya µm 140-150 na huhama kupitia utumbo mwembamba kuelekea utumbo mpana. Wakati wa uhamiaji huo, hubambua mara mbili na kuwa wapevu. Majike wanaishi kwa wiki 5-13 na madume karibu wiki 7. Rusu wa kiume na wa kike hupandana katika ileamu (yaani sehemu ya mwisho ya utumbo mwembamba), kisha rusu wa kiume hufa kwa kawaida na hupitishwa na kinyesi. Rusu wa kike wenye mayai hukaa kwenye ileamu, sikamu (yaani, mwanzo wa utumbo mpana), kibole na utumbo mpana unaoinuka, ambapo hujiunga na kiwambo-ute na kumeza yaliyomo ndani ya utumbo mpana.

Takriban mwili mzima wa jike hujaza na mayai. Makadirio ya idadi ya mayai kwenye rusu wa kike yanaenda kutoka 11,000 hadi 16,000. Mchakato wa kutaga mayai huanza takriban wiki tano baada ya kumeza mayai ya rusu na binadamu kidusiwa. Rusu wa kike huhamia kupitia utumbo mpana kuelekea kwenye puru kwa kasi ya sm 12-14 kwa saa. Wanaibuka kutoka kwenye mkundu ili kupata oksijeni kwa kukomaa kwa mayai au ili kutaga mayai. Kusogea kwao kwenye ngozi karibu na mkundu husababisha mwasho. Majike hutaga mayai ama kupitia (1) kufupisha na kufukuza mayai, na kufa baadaye, (2) kufa na kisha kusambaratika au (3) kupasuka kwa sababu ya kukuna rusu na kidusiwa.

## Picha

Enterobius vermicularis (YPM IZ 093289).jpeg|Dume
Enterobius vermicularis (01).tif|Mayai

Jamii:Nematodi
Alphonse Menyo

**Alphonse Menyo** ni mwigizaji wa Ghana.anafahamika zaidi kwa uhusika wake katika filamu za *Freetown* na *Gold Coast Lounge*.

## Maisha binafsi
Alizaliwa Accra, Ghana. Baba yake, Bernard Menyo, alitokea Afrika Mashariki na aliwahi kuwa mwanafunzi wa National Film and Television Institute (NAFTI). Bernard alishinda tuzo kwenye Panafrican Film and Television Festival of Ouagadougou (FESPACO) kutokana na filamu ya *Whose fault*. Mama yake  Menyo, Eugenia, ametokea Ghana ana fanya kazi katika shirika lisilo la kiserikali. Filamu hiyo ilionyeshwa mara kadhaa katika matamasha ya kimataifa ya filamu na iliteuliwa mara kadhaa katika tuzo za filamu za Ghana.

Menyo aliigiza filamu yake ya kwanza ikijulikana kama *Utopia*. Filamu hiyo ilipata teuzi nne katika tuzo za filamu za Ghana. Mwaka 2017, *Utopia* ilikua filamu pekee ya Ghana iliyochaguliwa kuonyeshwa katika maonyesho ya filamu ya Helsinki HAFF.

## Filamu
## Marejeo
## Viungo vya nje
*  

Jamii: Waigizaji filamu wa Ghana
Chiedza Mhende

'''Charlene Chiedza 'Chi' Kudzai Mhende''' (alizaliwa Harare, Zimbabwe, 19 Oktoba 1991) ni mwigizaji wa kike na msanii wa sauti raia wa Zimbabwe.  Pia anajulikana sana kwa jukumu la kiume 'Wandile Radebe' katika telenovela ya Afrika Kusini mnamo mwaka 1993.
  
## Kazi.
Mnamo mwaka 1993 alijiunga na *South Africa  soap opera Generations* ambapo alicheza jukumu la kiume kama 'Wandile Radebe' kipindi kiliebuka nakuendelea hadi misimu 4 pamoja na vipindi 1000. 
Mnamo mwaka 2006 muhende alihamia Cape town kusoma katika shule ya uchumi na ubunifu, alianza kuigiza katika ukumbi wa michezo katika jukumu la*Lady Capule* kwenye uzalisha wa filamu ya Romeo na Juliet. Pamoja na ustadi mzuri ndani yake alichagulia kwa maigizo mengi ya ukumbi kama vile K.Sello Duiker’s The Quiet Violence of Dreams, JM Coetzee's Kusubiri wageni , Ndoto ya usiku, Taming of the Shrew, The Comedy of Errors, and Richard III. Alionekana katika vizazi;Urithi ambapo alicheza jukumu la kiume.Mnamo mwaka 2008 alishinda tuzo ya Mwigizaji Bora katika tuzo za “AFDA” . 
Baadaye alifanya kazi na mashirika mbalimbali kama 'Bonfire Improv Theatre Company' na 'Zakheni Arts Therapy Foundation' na kuchangia katika tamthilia hiyo nchini Afrika Kusini. Pia anajulikana kama sauti ya 'Siyaya' na mfululizo wa afya duniani al Jazeera 'Lifelines'. Mwaka 2014, Mhende alifanya muonekano wake wa sinema ya kiume na filamu ya Love The One You Love.Kwenye Filamu hiyo alikuwa na waziri mkuu wake kwenye Tamasha la Filamu la Kimataifa la Durban 2014 ambapo amekuwa na jukumu la 'Sandile' ambapo alikuwa mwigizaji bora. Mwaka 2015, aliteuliwa kuwania tuzo ya Msanii mwenye umri mdogo katika Tuzo za Africa Movie Academy. 

## Marejeo
Jamii:Waigizaji filamu wa Zimbabwe
Tendaiishe Chitima

**Tendaiishe Chitima** ni mwigizaji kutoka nchini Zimbabwe.

## Wasifu 
Chitima alijielezea kuwa alikulia nchini Zimbabwe, na hakuwahi fikiria kuigiza kama kazi yake. Alihudhuria Chuo Kikuu cha Cape Town, akisomea vyombo vya habari na uandishi wa habari. Chitima alichukua kozi ya kuigiza na kisha akaipenda, aliamua kuwa mwigizaji wa kitaalam. Hakuwaambia wazazi wake juu ya mpango wake hadi baada ya kuhitimu masomo yake. Baadaye Chitima alipata shahada ya biashara..Wakati na baada ya masomo yake, aliigiza filamu fupi ya "Jayson's Hope" mnamo mwaka 2013, ambaye alikuwa mshindi wa 10 bora wa Mashindano ya Filamu Fupi ya *Afrinolly*.

Jukumu la kwanza la Chitima lilikuwa kwenye runinga ambapo alicheza sana kama msichana kahaba.,Filamu hiyo ilitengenezwa kwa bajeti ya karibu dola 8000, na alichagua jukumu hilo kwa sababu alipenda mienendo ya kijamii. Ilikuwa filamu yake ya kwanza na ikajulikana kwenye *Netflix*, na Chitima akielezea kama barua ya mapenzi kwa Zimbabwe..Mnamo mwaka 2018, aliigiza kwenye mchezo wa "Bloom Flame Bloom".

## Marejeo 
Jamii:Waigizaji filamu wa Zimbabwe
Dominic Kanaventi

**Dominic Kanaventi** ni mwigizaji wa filamu na mtumbuizaji jukwaani kutoka Zimbabwe. 

Filamu kadhaa alizowahi kuigiza ni pamoja na Shamwari mnamo mwaka 1982, Mandela mnamo mwaka 1987, *Cry Freedom* mnamo mwaka 1987 na *The Midday Sun* mnamo mwaka 1989. Pia alikuwa uhusika Zaidi ya moja kwenye filamu ya Neria iliyoachiliwa mwaka 1993 na Salone ya Mwaka 2016. Pia alikuwa rais wa chama cha filamu Zimbabwe ijulikanayo kama *Zimbambwe Actors Guild* (ZAG).

## Maisha ya awali
Kanaventi alianza kama mtumbuizaji jukwaani. Mwanzoni alikuwa kama mjumbe wa kituo cha Maigizo kilichofadhiliwa na Kanisa la Katoliki kijulikanacho kama , *The Mabvuku Youth Centre*.  . Katika filamu alikuwa mhusika mkuu katika filamu ya Neria na mnamo mwaka 2001 akiigiza Zaidi ya filamu 14. .

Akiwa kwenye mahojiano na Alan Tempest katika jarida la “The Standard”, alizungumza na kusema kuwa kuanzia mwezi Januari mwaka 2001 atakuwa hana uraia wa nchi maalum. Hii ilitokea kwa kuwa baba yake ni mzawa wa Msumbiji, aliweza kutembea mpaka Salisbury Rhodesia au Salisbury kama kilivyoitwa kwa kipindi hicho na ndipo alipokutana na mama yake na kumuoa. Kaventi alizaliwa mnamo mwaka  1950. . Kwa matokeo ya kutokuwa na uraia wa nchi maalum, Kaventi alikwenda Marekani mnamo mwezi Februari mwaka 2002. Huko Marekani alifanya kazi kama Muuza samani na kazi ya kuuza magari huku akikamilisha na kuwa raia kamili wa Marekani mnamo mwaka 2009. Alipata stashahada ya kwanza ya utawala masoko mnamo mwaka 2014. Alifanikiwa kuanzisha kampuni yake ya kwanza inayohusika na Ushauri wa kibiashara. .. Katika mahojiano mengi alisikika akisema anampenda sana mjukuu wake, Julian!

## Kazi
### Jukwaa
Kama muigizaji wa jukwaani, yeye pamoja na Walter Muparusa waliweza pata tuzo ya muigizaji bora mnamo mwaka 1983, chini ya mzalishaji Andrew Whaley. .. Kazi zingine aliwahi shirikiana na Ben Sinbenke mnamo mwaka 1985 katika mchezo wa kuigiza, mchezo wa maigizo huo ulijulikana kama, *Sizwe Banse is Dead*, mchezo wa Sanaa maarufu sana nchini Zimbabwe. 
Katika mchezo wa mwaka 1997 ‘’Platform Five”, ikiwa ni mchezo unaohusu wazururaji na maisha yao jijini Harare, Kanaventi na Walter Muparusa walivaa kama wazururaji na walikwenda katika eneo na kukutana na watu na kujua namna gani watu wa vijijini wanavyoishi na namna maisha yao yalivyo. .

## Filamu
Kanaventi alionekana katika filamu ya *The Midday Sun* kilichoachiwa mnamo mwaka 1989 na *The Power of One (film)|The Power of One* kilichoachiwa mwaka 1992. ..  
Katika filamu yay a Neria,  Kanaveti alicheza kama Phineas, shemeji mchoyo na mchafu, pale baada ya kifo cha kaka yake, alimfanya mjane wa marehemu kujutia. . Uchezaji wake ulikuja tambuliwa na jarida ya “The Standard”. .

## Sanaa na Filamu
## Marejeo
Jamii:Waigizaji filamu wa Zimbabwe
Tariro Mnangagwa

**Tariro Washe Mnangagwa** (kuzaliwa 1986) ni mwigizaji wa kike wa Zimbabwe.  

Anafahamika kwa uhusika wake katika filamu ya *Gonarezhou* ya mwaka 2020. Ni miongoni mwa watoto wa rais wa sasa wa Zimbabwe Emmerson Mnangagwa.

## Maisha yake
Alizaliwa mwaka 1986 nchini Zambia akiwa mdogo kuliko Watoto wote wa kike katika familia ya Watoto sita. Baba yake  Emmerson Mnangagwa ni raisi wa tatu na wa sasa wa Zimbabwe. Mama yake alikuwa Jayne Matarise aliyefariki tarehe 31 Januari 2002 kwa saratani ya kizazi. Tariro anandugu watano: Farai, Tasiwa, Vimbayi, Tapiwa, na Emmerson Tanaka. Baadaye baba yake alimuoa Auxillia Mnangagwa na kupata Watoto watatu, Emmerson Jr. na mapacha  Sean na Collins.

## Kazi yake
Tariro alipata stashahada ya upigaji picha Cape Town. Pia alihitimu chuo kikuu cha Cape Peninsula katika fani ya uongozi wa michezo. Baada ya kurejea Zimbabwe, Tariro alijiunga na kikundi cha Akashinga kinacho pinga uwindaji haramu na kisha kuwa mwanachama wa taasisi ya International Anti-Poaching .
Mda mchache baadae alialikwa kucheza filamu  ya *Gonarezhou* iliyotayarishwa na Sydney Taivavashe . 

Filamu hiyo ilitayarishwa kwa ushirikiano wa hifadhi za Wanyama pori za Zimbabwe.  
Katika Filamu hyo, Tariro aliigiza kama 'Sergeant Onai'. 

## Marejeo
Jamii:Waigizaji filamu wa Zimbabwe
Leroy Gopal

**Leroy Gopal** (alizaliwa 6 Julai 1979) ni mwigizaji, mchekeshaji na mwigizaji sauti raia wa Zimbabwe.alifahamika Zaidi kwa uhusika wake kwenye filamu ya   *Yellow Card* na *Strike Back*.

## Maisha binafsi 
Alizaliwa huko Harare, Zimbabwe. Wakati Gopal akiwa na umri wa miaka 14, baba yake alifariki. Ana dada mkubwa mmoja anaeitwa Claudia Gopal Muvuti ni mmiliki wa jina la zamani la  Iron Woman Zimbabwe. Alimaliza elimu ya shule ya msingi  kutoka Blackiston na baadae elimu ya sekondari kutoka Gateway High School and Prince Edward Senior School.  wawili hawa wana watoto watatu: Kiki Leroy Gopal, Didi Tadiwa, and Mimi Naima.

## Kazi 
Mnamo 2000, alitengeneza sinema yake ilifanana na filamu ya *Yellow Card*ambapo alicheza jukumu kuu la mchezaji mpira 'Tiyane Tsumba'. kutoka 2006 mpaka 2007, alicheza jukumu la 'Thabang Ngema' kwenye SABC 3 soap opera *njia moja* ambayo ikawa maarufu sana. In 2012, he appeared in SABC 1's sitcom, ''Ses'Top La'' in the role as 'Oleshe'. Katika 2013, alishinda tuzo ya mwigizaji bora katika jukumu la kuchekesha   South African Film and Television Awards katika jukumu hili . na kufanikiwa na kuanzishwa kama mwigizaji aliekamilika na kuanzishwa mwigizaji  , aliajiriwa kuigiza katika mwendelezo wa filamu  *Mzansi Love: Kasi Style* mwaka 2013. Jukumu lake likiwa ni Kenyan la mwanaume jina lake ni 'Joshua Pembe'.  aliigiza pia kwenye kipande cha *Through the Flight of a feather* ambacho kilionyeshwa kwenye   Cannes Film Festival vile vile .

Katika mwaka mmoja aliigiza katika filamu ya Team 8'' as a Congolese dictator 'Tonga'.  Pia aliweza kuonekana kwenye mwendelezo wa   TV filamu *Mzansi Magic* kwa jukumu la 'Abomama' ambayo alipata umaarufu mkubwa wa mshiriki katika filamu nzima . katika  2014,alicheza kwenye mfululizo wa filamu ya kisiasa ya   SABC1  *Ihawu le Sizwe*. Baadae alianzisha kampuni ya burudani ya kituo cha uimbaji  nyimbo za zimbabwe'. Leroy pia aliongoza video ya muziki wa Zimbabwe  kwa waimbaji  Audius Mtawarira.''

## Filamu 
## Marejeo 
Jamii:Waigizaji filamu wa Zimbabwe
Godwin Mawuru

**Godwin Mawuru** (15 Julai 1961 - 24 Mei 2013) alikuwa mkurugenzi na mtayarishaji wa filamu wa Zimbabwe.

## Historia 
Alizaliwa *Shamva*, Mawuru alianza kazi yake ya kuigiza jukwaani miaka ya themanini, akifanya kazi katika maeneo anuwai ikiwa ni pamoja na kuigiza, kuongoza na kufanya kazi nyuma ya jukwaa. Kama mtayarishaji, anajulikana sana kwenye *soap opera* ambayo ni ya kwanza na ndefu zaidi "Studio 263" ya Zimbabwe. 

Amefariki akiwa na miaka 51 tarehe 24 Mei mwaka 2013.

## Marejeo 
Jamii:Waliozaliwa 1961
Jamii:Waliofariki 2013
Jamii:Waigizaji filamu wa Zimbabwe
Paul Berenger (mwigizaji)

**Paul Marcel Berenger** (alizaliwa 26 Machi 1991), ni mwigizaji wa Zimbabwe mwenye asili ya Australia.

## Maisha ya awali
Berenger alizaliwa mwaka 1991 katika jiji la Harare, kwa sababu ya hali mbaya ya kijiografia, Berenger alilazimika kuhamia nchini Australia.

## Taaluma
Akiwa na umri wa miaka 11 alianza kutamani kuwa muigizaji baada ya kumuona ndugu yake akifanya maigizo ya jukwaani katika shule ya msingi Berenger alianza kuigiza akiwa shul;e ya msingi baada ya kuhamia Australia . Berenger alitengeneza filamu yake ya kwanza mwaka 2008 *Two Fists, One Heart*. na kisha akaanza kutokea katika filamu mbalimbali kama  *Brittany*, *Die Krankenhaus*, *The Army Within* na  *Impasse*.

## Marejeo
Jamii:Waliozaliwa 1991
Jamii:Watu walio hai
Jamii:Waigizaji filamu wa Zimbabwe
Jamii:Waigizaji filamu wa Australia
Adam Croasdell

**Adam Croasdell** (kuzaliwa 10 Julai 1976) ni mwigizaji wa Uingereza mzawa wa Zimbabwe. Amejitokeza katika filamu za *Supernatural*, *The Chase*, *Holby City*, *Peak Practice*, ''London's Burning*, Filamu ya Agatha Christie *Cat Among the Pigeons* na *Ultimate Force*. Mwaka 2009, alihusika kama Dkt Al Jenkins katika telenovela ya BBC kwa jina la *EastEnders*. pia amehusika katika filamu nyingine kama *The Prince and Me 3: Royal Honeymoon* na *Attack Force* pia katika michezo ya jukwaani.

Croasdell alishirikishwa katika filamu ya kimarekani ya *Supernatural*, akiwa kama Baldur mungu wa Norse, hii ni katika sehemu ya 5kipande cha 19 kwa jina la "Hammer of the Gods". Alihusika pia katika filamu ya *Body of Proof* sehemu ya 2 kipande cha 9 "Gross Anatomy" kama Ronan Gallagher iliyoanza kuonyeshwa nchini Marekani kuanzia 29 Novemba 2011 na nchini Uingereza kuanzia 1 Machi 2012.

Alihusika kama Kanali Elmer Ellsworth, mhanga wa kwanza katika vita vya wenyewe kwa wenyewe vya Nchini marekani katika filamu ya mwaka 2012 kwa jina la *Saving Lincoln*.

Mwaka 2015, alihusika kama Brennan Jones, baba yake nahodha Hook, katika filamu iliyoonyeshwa na kampuni ya ABC kwa jina la ‘’Once Upon a Time’’.

Mwaka 2016, aliigiza sauti ya mhusikia katika wa mchezo wa video Ignis Scientia, mcezo huo unajulikana kwa jina la *Final Fantasy XV''.
thumb|Adam Croasdell akiwa na  Fred Tatasciore Pamoja na Yuri Lowenthal wakati wa kuzinduliwa kwa filamu ya Batman Ninja

## Kazi za Sanaa
## Marejeo
Jamii:waigizaji filamu wa Zimbabwe
Jamii:waigizaji filamu wa Uingereza
Tomas Brickhill

**Tomas Lutuli Brickhill** (alizaliwa 25 Machi 1978) ni mtayarishaji wa filamu, mwandishi, na mwanamuziki nchini Zimbabwe.  Aliongoza filamu iliyodaiwa kuwa ya 2017 Cook Off.

## Maisha Binafsi
Alizaliwa tarehe 6 Julai 1979 jijini London, Uingereza. Baba yake, Paul Brickhill alikuwa mwanajeshi wa zamani wa Jeshi la Mapinduzi ya Watu wa Zimbabwe (ZIPRA) na vita vet. Kwa hiyo, alikuwa uhamishoni nchini Uingereza wakati huo wa kuzaliwa kwa *Tomas*. Hata hivyo, mara tu baada ya uhuru wa Zimbabwe, familia ilirejea Zimbabwe. Baada ya kurudi, baba yake aliendesha nafasi ya sanaa na utamaduni yenye ushawishi unaoitwa 'Kitabu Café'. Baada ya baba yake kufariki mwaka 2014,  Tomas anaendesha Café.  Ana ndugu watatu: Liam, Amy na Declan. Alisoma katika Shule ya Upili ya Prince Edward,Harare kuanzia 1991 hadi1996.

## Kazi
Aliondoka Zimbabwe mnamo mwaka 1997 

## Tanbihi
Jamii:Waigizaji filamu wa Zimbabwe
Mnyoo-mjeledi

**Mnyoo-mjeledi** (*Trichuris trichiura*) ni spishi ya mnyoo kidusia wa familia Trichuridae katika faila Nematoda anayeishi katika sikamu ya watu. Anaweza kusababisha kuhara damu na anemia, katika watoto hasa.

## Mofolojia
Minyoo-mjeledi wana sehemu nyembamba ya mbele yenye umio na sehemu fupi na nene zaidi ya nyuma. Minyoo hao pinki-nyeupe wamo kama uzi kupitia kiwambo-ute. Wanajiambata na kidusiwa kwa sehemu yao nyembamba ya mbele na hujilisha kwa vinyaa vya tishu badala ya damu. Majike ni wakubwa kuliko madume: urefu wa takriban mm 35-50 kulinganishwa na mm 30-45. Majike wana sehemu ya nyuma nyofu na butu kulinganishwa na wenzao wa kiume wenye sehemu ya nyuma iliyoviringishwa. Dume ana kiunzi kama sindano kinachotokeza kupitia ala ya mviringo yenye miiba na ambayo hutumiwa katika kupandana. Mayai yao bainifu yana umbo la kipipa na rangi ya hudhurungi, na yana kivimbe kwenye ncha zote mbili.

## Mzunguko wa maisha
Mnyoo-mjeledi wa kike hutaga mayai 2,000-10,000 yenye seli moja kwa siku. Mayai huenda kutoka kwa kinyesi cha binadamu mpaka kwenye udongo ambapo, baada ya wiki mbili hadi tatu, hupata kiinitete na kuingia katika hatua ya kuambukiza. Mayai haoo humezwa na kutoa lava katika utumbo mwembamba wa binadamu yakitumia flora ya vidubini wa matumbo kama kichocheo cha kutoa lava. Lava hupenya vijidole vya ukuta wa utumbo mwembamba na kuendelea na ukuaji wao, ambao unajumuisha mabambuaji manne. Minyoo wachanga huhamia kwenye sikamu na kupenya kwenye kiwambo-ute, na hapo hukamilisha ukuaji kwa minyoo wapevu ambao huhamia zaidi juu ya utumbo mpana. Mzunguko wa maisha kutoka wakati wa kumeza mayai hadi ukuzaji wa minyoo waliokomaa huchukua takriban miezi mitatu. Wakati huu kunaweza kuwa na ishara ndogo za ambukizo katika sampuli za kinyesi kwa sababu ya ukosefu wa uzalishaji wa mayai na umwagaji wao. Minyoo-mjeledi wa kike huanza kutaga mayai baada ya miezi mitatu ya upevu. Minyoo huishi takriban mwaka mmoja kwa kawaida, wakati ambao majike wanaweza kutaga mayai hadi 20,000 kwa siku.

## Picha

Trichuris trichiura egg (01).tif|Yai

Jamii:Trichuridae
Tawanda Manyimo

**Tawanda Manyimo** ni mwigizaji wa filamu mwenye asili ya Zimbabwe.

Manyimo alizaliwa katika jiji la Bulawayo na kupata elimu ya msingi katika shule ya *Tennyson Primary School* pamoja na shule ya *Milton High School*, zote za nchini Zimbabwe.

Manyimo akiwa na umri wa miaka 22 aliacha kazi nchini Zimbabwe na kuhamia New Zealand.

Manyimo anaishi  Titirangi.

## Filamu
**The Rover* (2014)
**Ghost in the Shell* (2017)
**The Meg* (2018)

## Marejeo 
Jamii:Waigizaji filamu wa Zimbabwe
Aventino wa Troyes

'''''' (alifariki Troyes, leo nchini Ufaransa, 4 Februari 538) alikuwa padri halafu abati baada ya kufanya kazi kubwa ya kukomboa watumwa. Anasemekana alikuwa chini ya Lupo wa Troyes. 

Tangu kale anaheshimiwa na Wakatoliki na Waorthodoksi kama mtakatifu.

Sikukuu yake huadhimishwa tarehe 4 Februari.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
Jamii:Waliozaliwa karne ya 5
Jamii:Waliofariki 538
Jamii:Mapadri
Jamii:Wamonaki
Jamii:Watakatifu wa Ufaransa
Kevin Hassett

thumb|picha ya kevin Hassett (2018)
**Kevin Allen Hassett** (amezaliwa 20 Machi 1962) ni mchumi wa Marekani ambaye alikuwa Mshauri Mkuu wa Rais na Mwenyekiti wa Baraza la Washauri wa Kiuchumi katika utawala wa Donald Trump kutoka mwaka 2017 hadi 2019.

Ameandika vitabu kadhaa kikiwemo *Dow 36,000*, kiliyochapishwa mnamo 1999, ambacho kilielezea kwamba soko la hisa lilikuwa juu. Muda mfupi baadaye, *dot-com bubble* ilipasuka, na kusababisha kushuka kwa bei ya soko la hisa.

Hassett amefanya kazi katika Taasisi ya Biashara ya Amerika.Alikuwa mshauri mkuu wa uchumi katika mchujo wa urais wa Chama cha Republican cha Amerika, na pia mshauri wa uchumi wa mwaka 2004 katika uchaguzi wa rais wa Amerika mnamo mwaka 2004 katika kampeni ya George W. Bush na mwaka 2008 katika kampeni ya *McCain*. Alikuwa tena mshauri wa uchumi katika Kampeni ya urais mnamo mwaka 2012.

Katika utawala wa Trump, Hassett alikuwa Mwenyekiti wa 29 wa Baraza la Washauri wa Kiuchumi kutoka Septemba 2017 hadi Juni 2019.

## Maerejeo
Jamii:Wanasayansi wa Marekani
Gilberti wa Sempringham

thumb|Mt. Gilberti.
''''* (Sempringham, karibu na Bourne, Uingereza, 1083 hivi -Sempringham, 4 Februari 1189) alikuwa padri halafu abati wa shirika la kimonaki alilolianzisha kwa idhini ya Papa Eujeni III, la pekee kuanzishwa nchini, likiwa na waklero waliofuata kanuni ya Mt. Augustino na wanawake waliofuata ile ya Mt. Benedikto .  

Alitangazwa na Papa Inosenti III kuwa mtakatifu tarehe 11 Februari 1202.

Sikukuu yake huadhimishwa tarehe 4 Februari.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
## Marejeo ya Kiswahili
* John Kabeya na wengine - Maisha ya Watakatifu – ed. T.M.P. Book Department – Tabora 1965, 1989, uk. 45-46

## Marejeo ya lugha nyingine
* Iredale, Eric W., Sempringham and Saint Gilbert and the Gilbertines. (1992. ISBN 0-9519662-0-0. (Includes Capgrave, John, The Life of St Gilbert.)
* Müller, Anne, "Entcharismatisierung als Geltungsgrund? Gilbert von Sempringham und der frühe Gilbertinerorden," in Giancarlo Andenna / Mirko Breitenstein / Gert Melville (eds.), *Charisma und religiöse Gemeinschaften im Mittelalter. Akten des 3. Internationalen Kongresses des "Italienisch-deutschen Zentrums für Vergleichende Ordensgeschichte"* (Münster u.a., LIT, 2005) (Vita regularis. Ordnungen und Deutungen religiosen Lebens im Mittelalter, 26), 151–172.
* Gabriele Obletter, *Santi, beati e morti in fama di santità delle diocesi di Chieti e Vasto*, Teramo, La Fiorita, 1924.
* Guido Pettinati, *I Santi canonizzati del giorno'', vol. II, Udine, ed. Segno, 1991, pp.&nbsp;85–88.

Jamii:Waliozaliwa 1083
Jamii:Waliofariki 1189
Jamii:Mapadri
Jamii:Wamonaki
Jamii:Watawa waanzilishi
Jamii:Watakatifu wa Uingereza
Yoana wa Valois

**Yoana wa Valois, O.V.M.**, (Nogent-le-Roi, Ufaransa, 23 Aprili 1464 – Bourges, Ufaransa, 4 Februari 1505) alikuwa binti mfalme wa Ufaransa na kwa muda mfupi malkia wa nchi.

Baada ya ndoa yake na Alois XII kutangazwa batili alikazania maisha ya kiroho na kutafakari juu ya msalaba wa Yesu akaanzisha monasteri akawa abesi mwanzilishi wa masista wamonaki wa Shirika la Bikira Maria Kupashwa Habari (Waanunsyata) . 

Anaheshimiwa na Kanisa Katoliki kama mtakatifu. Alitangazwa mwenye heri na Papa Benedikto XIV tarehe 18 Juni 1742 halafu mtakatifu na Papa Pius XII tarehe 28 Mei 1950.

Sikukuu yake inaadhimishwa tarehe 4 Februari. 

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
## Marejeo
*Hale, J. R., *Renaissance Europe: Individual and Society, 1480–1520*, New York: Harper & Row, 1972.
*https://web.archive.org/web/20120428205552/http://saints.sqpn.com/indexsnt.htm
Yohane wa Brito

**Yohane wa Brito, S.J.** (pia: **Arul Anandar**; Lisboa, Ureno, 1 Machi 1647Orur, Tamil Nadu, India, 4 Februari 1693) alikuwa padri Mjesuiti mmisionari nchini India hadi kifodini chake .

Alivuta wengi katika Ukristo kwa kuishi namna ya kitawa ya wamonaki Wahindu .

Papa Pius IX alimtangaza mwenye heri tarehe 21 Agosti 1853, halafu Papa Pius XII alimtangaza mtakatifu tarehe 22 Juni 1947.

Sikukuu yake huadhimishwa tarehe ya kifo chake.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
## Marejeo ya Kiswahili
* Pd. Leandry Kimario, O.F.M.Cap. - Mfahamu Mtakatifu Somo Wako - Maisha ya Watakatifu wa Kila Siku pamoja na Watakatifu Wafransisko - Toleo la pili - Dar es Salaam 2021, uk. 36-37

## Marejeo ya lugha nyingine
*
*

## Viungo vya nje
*
*Saint of the Day, February 4: *John de Britto*  at *SaintPatrickDC.org*

Jamii:Waliozaliwa 1647
Jamii:Waliofariki 1693
Jamii:Mapadri
Jamii:Wajesuiti
Jamii:Wamisionari
Jamii:Wafiadini Wakristo
Jamii:Watakatifu wa Ureno
Jamii:Watakatifu wa India
Wafiadini wa Ponto

**Wafiadini wa Ponto** (karne ya 3 - 300 hivi) ni kundi kubwa la Wakristo wa Ponto, leo nchini Uturuki, ambao waliuawa kikatili sana wakati wa dhuluma ya kaisari Masimiano kwa sababu ya imani yao. Baadhi walimwagiwa risasi ya moto, baadhi waliteswa kwa kuingiziwa makuchani matete yaliyochangwa na kwa namna nyingine mbalimbali za kurudiwakurudiwa .

Tangu kale wanaheshimiwa na Kanisa Katoliki na Waorthodoksi kama watakatifu wafiadini. 

Sikukuu yao inaadhimishwa kila mwaka tarehe 5 Februari.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
Jamii:waliozaliwa karne ya 3
Jamii:Waliofariki 300
Jamii:Wafiadini Wakristo
Jamii:Watakatifu wa Uturuki